Finn Gundersen

Finn Harry Gundersen (født 16. april 1933 i Oslo, død 30. juli 2014Finn Gundersen er død , Folkebladet (31. juli 2014) samme sted) var en norsk fotball- og ishockeyspiller. Han spilte blant annet for Skeid og italienske Hellas Verona. Han var en av de første nordmennene som ble fotballproff i Italia.

Gundersen spilte 250 kamper for Skeid og ble norgesmester tre år på rad med Skeid i 1954, 1955 og 1956. Han ble proff for Hellas Verona i 1957 etter å ha imponert og scoret to mål i en landskamp på Ullevaal Stadion mot Sverige høsten 1956. Han ble i Italia i to år, før han dro hjem til Norge og Skeid. Han la fotballskoene på hylla i 1962, men spilte etterpå fem sesonger for Slemmestad IF i 4. divisjon.

I ishockey representerte Gundersen Tigrene. Han spilte 17 offisielle landskamper og deltok under Vinter-OL for Norge i 1952 i Oslo, der Norge endte på niendeplass i ishockeyturneringen.

Gundersen vokste opp på Grünerløkka i Oslo og gikk sammen med Jan «Jonas» Gulbrandsen på Grünerløkka skole. Han var utlært rørlegger.

 Klubber 
  Strong
  Skeid
  Verona (1957–59, 24 kamper, 3 mål)
  Slemmestad IF

 Referanser 

 Eksterne lenker 

 Finn Gundersen – Skeids nettsider
 Norges Ishockeyforbund: Internasjonale spillere, menn – Adelskalender (pdf-fil)

Kategori:Norske fotballspillere i Italia
Kategori:Fotballspillere for Skeid Fotball
Kategori:Fotballspillere for Hellas Verona FC
Kategori:Norske ishockeyspillere
Kategori:Deltakere for Norge under Vinter-OL 1952
Kategori:Ishockeyspillere under Vinter-OL 1952
Kategori:Personer fra Oslo
Kategori:Norgesmestere i fotball